A round logo with a boat in the middle

Description automatically generated

**DOKUMENTACIJA O NABAVI**

**OTVORENI POSTUPAK JAVNE NABAVE USLUGA VELIKE VRIJEDNOSTI**

**TEHNIČKE SPECIFIKACIJE PREDMETA NABAVE**

**Predmet nabave:** **Usluge stacioniranja tegljača u luci Dubrovnik (Gruž) radi usluga tegljenja za razdoblje 24 mjeseca**

**Evidencijski broj nabave: NVV-01/2024**

Dubrovnik, studeni 2024.

Za izvršenje navedene usluge potrebno je osigurati stalnu prisutnost minimalno jednog (1) tegljača u luci Dubrovnik, koji trebaju imati vučnu silu (Bollard Pull) od minimum 14 tona (140 kN) i koji mora posjedovati protupožarni sistem (gašenje vodom i pjenom).

Tegljač će biti stacionirani unutar lučkog područja luke Dubrovnik i pružati usluge lučkog tegljenja kada to zatraže zapovjednici brodova koji manevriraju unutar akvatorija luke i/ili njenih prilaza.

Naknada za uslugu pripravnosti (stand by aranžmana) vozarine ne obuhvaća pružanje usluge tegljenja, već se samo odnosi na boravak brodova na vezu u stanju pripravnosti (stand by aranžman).Naknada i rizik usluge tegljenja predstavlja poseban poslovni odnos između tegljača i tegljenog broda.

Troškove sudjelovanja tegljača u SAR operacijama, ukoliko ih bude, snosi nalogodavac operacije.Lučka uprava Dubrovnik ima pravo na prihod u visini od 3% ostvarenih prihoda od pružanja usluga tegljenja na lučkom području luke Dubrovnik (bez PDV-a). Za potrebe obračuna navedenog prihoda Lučke uprave Dubrovnik, odabrani pružatelj usluga u obvezi je kvartalno dostavljati podatke o broju pruženih usluga tegljenja i ostvarenim prihodima na lučkom području luke Dubrovnik.

Tegljačima će se omogućiti besplatni elektroenergetski priključci na kopnenu mrežu, kao i oslobođenje plaćanja utroška električne energije, vode i ležarine.

Tegljač treba biti opremljen vodenim protupožarnim topom za gašenje zapaljivih tekućina i ostalih požara.

Uz ponudu sa imenom tegljača ponuđač mora podnijeti slijedeće dokumente:

* Kopije brodskih isprava o sposobnosti broda za plovidbu iz kojih je vidljiv datum njihove valjanosti i zadnji godišnji pregled gdje je to primjenjivo,
* Kopija upisnog lista,
* Kopija dokumenata o testiranju kuke za tegljenje,
* Broj i osposobljenost članova posade tegljača sukladno zakonskim propisima,
* Tegljač mora imati vučnu silu (Bollard pull) od minimum 14 tona (140kN).

S ponuditeljem čija ponuda bude odabrana sklopit će se okvirni sporazum na razdoblje od dvije godine.

Očekivano potpisivanje okvirnog sporazuma i prvog pojedinačnog ugovora je 2. siječnja 2025. Moguća su odstupanja od očekivanih datuma potpisivanja radi možebitnih ishoda postupaka javne nabave (žalbe, poništenja i sl.).

Za vrijeme trajanja okvirnog sporazuma naručitelj će s odabranim će ponuditeljem sklapati pojedinačne ugovore o javnoj nabavi usluge sukladno uvjetima iz okvirnog sporazuma.

Za vrijeme trajanja Okvirnog sporazuma naručitelj planira sklopiti dva godišnja ugovora o javnoj nabavi. Prvi ugovor sklopit će se za razdoblje od godinu dana (12 mjeseci) na temelju uvjeta iz ove Dokumentacije o nabavi, Okvirnog sporazuma i ponude odabranog ponuditelja.

Preostali ugovori o javnoj nabavi planiraju se sklopiti na temelju pisanog zahtjeva naručitelja odabranom gospodarskom subjektu da dostavi novu ponudu. Pisani zahtjev može sadržavati osim izvornih, preciznije definirane uvjete te druge nebitne izmjene i dopune uvjeta okvirnog sporazuma koji su navedeni u dokumentaciji za nadmetanje kod okvirnog sporazuma.